आपकी CIBIL रिपोर्ट में आपके व्यक्तिगत विवरण जैसे नाम, संपर्क विवरण, पैन नंबर, नियोक्ता का पता, नियोक्ता की जानकारी, इत्यादि विवरण होते हैं। इसमें आपके पास मौजूद प्रत्येक क्रेडिट कार्ड अकाउंट या लोन अकाउंट का विवरण भी होता है। ये विवरण आम तौर पर बैंकों और फाइनेंशियल कंपनियों द्वारा प्रदान किए जाते हैं। आपको इन सभी विवरणों पर नजर डालनी चाहिए और इस बात की जांच करनी चाहिए कि इनमें कोई विसंगति तो नहीं है। सुनिश्चित करें कि इन अकाउंटों के मासिक चुकौती विवरण, चूक, निपटान, बट्टे खाते, प्रदान किए गए कोलैटरल का मूल्य, इत्यादि विवरणों को सही-सही सूचित किया गया है।